Femme Fatale (אלבום)

רקע

בקיץ 2010, המפיק דנג'ה, הודיע שהוא עובד על אלבום חדש יחד עם ספירס. בדצמבר 2010, ביום הולדתה ה-29, הודיעה ספירס כי היא סיימה את העבודה על האלבום וכי הוא מתוכנן לצאת במרץ 2011. יציאת האלבום נדחתה ל-29 במרץ 2011 לאחר שזו תוכננה לשבועיים קודם לכן. בתחילת שנת 2011 החל הקידום של האלבום. ספירס כתבה למעריציה דרך חשבון הטוויטר שלה, ועדכנה אותם לגבי השירים, הקליפים והאירועים הנוספים שקשורים לאלבום.
ב-12 במרץ, האלבום דלף במלואו ל-YouTube. ספירס לא הגיבה על הדלפת האלבום, ובנוסף תאריך יציאתו לא הוקדם.
בארצות הברית, כמו גם במספר מדינות נוספות, יצא האלבום בשתי גרסותיו. עם זאת, ברוב מדינות העולם האחרות, יצא האלבום ב-28 במרץ, או ב-25.
בנוסף לשתי גרסאות אלו, יצאה לאלבום גרסת מעריצים. גרסה זו כוללת מספר תוספות, אך היא זמינה רק בארצות הברית.

Hold It Against Me

ב-11 בינואר 2011, יצא הסינגל ראשון מתוך האלבום השיר; "Hold It Against Me", ששבר עוד בליל יציאתו שיאים רבים, וזינק לראשי מצעדים רבים, כולל מצעד הבילבורד הוט 100. בנוסף, דורג השיר בעשרת המקומות הראשונים בשמונה מדינות שונות. בשוודיה קיבל הסינגל תואר פלטינה כפול עבור מכירות של 80,000+ עותקים ובארצות הברית כיותר מ-1,615,000+.

Till the World Ends

ב-4 במרץ 2011, יצא הסינגל השני מהאלבום, "Till the World Ends", כאשר הוקדמם בשל הדלפת לאינטרנט. השיר הגיע למקום הראשון ב-4 מדינות, ולעשרת הגדולים בעוד 20 מצעדים. בארצות הברית האזינו לשיר כ-98 מיליון מאזינים ברדיו, שהיה המספר הגדול ביותר של ספירס עד לאותה עת. הווידאו קליפ לשיר עלה לערוץ ה-YouTube הרשמי של ספירס ב-6 באפריל, ובטקס הVMA של שנת 2011, זכה בפרס "קליפ הפופ של השנה" וקיבל כ- 169,100,000+ צפיות.

I Wanna Go

ב-13 ביוני 2011, יצא הסינגל השלישי מהאלבום, "I Wanna Go". השיר משך תשומת לב רבה עוד לפני שיצא כסינגל, וזכה להורדות רבות מחנות ה-iTunes. עם יציאת האלבום, זכה השיר לביקורות טובות ממבקרי האלבום. ביום חמישי של אותו שבוע עם עדכון מצעדי הפזמונים העולמים, נכנס למקום ה-73 במצעד הבילבורד הוט 100 במקביל לסינגל הקודם Till the World Ends, ששהה בעשרת הגדולים באותו מצעד, במקום התשיעי.
הווידאו קליפ לשיר, הועלה לערוץ ה-YouTube הרשמי של ספירס ב-22 ביוני והפך לקליפ הנצפה ביותר באתרה. כיום צפיותו עומדות על כ- 230,000,000+ מיליון. הסינגל הוא השיר המצליח ביותר של ספירס ברדיו ארצות הברית בכל הקריירה שלה עם כמות השמעות של למעלה מ-100 מיליון השמעות.

Criminal

ב-30 בספטמבר 2011, יצא הסינגל הרביעי מהאלבום; "Criminal". ב-28 באוגוסט 2011, בטקס VMA, אישרה ספירס כי "Criminal" יהיה הסינגל הרביעי שיצא לאור מן האלבום, החלטה שנלקחה לאחר שבאוגוסט 2011, נערך סקר בעמוד הפייסבוק שלה ו-"Criminal" זכה בסקר עם 39,160 קולות. השיר הגיע למקום הראשון בברזיל ולעשרת המובילים בעוד שבעה מצעדים.

ביקורות

רוב הביקורות על האלבום היו חיוביות. 
בביקורת על האלבום באתר הרולינג סטון, כתב שבשירי האלבום, קולה של ספירס נשמע כאילו עבר עיבוד ממוחשב. נכתב, "אולי זה מפני שאין לה באמת קול. זה בגלל שהיא, יותר מכל כוכבת פופ אחרת, היא בסך הכול משחק"בביקורת שנכתבה על האלבום באתר הגארדיאן, נכתב: "לא קל לקרוא לאלבום הזה משהו אחר חוץ מהצלחה. למרות ובגלל האישה שנמצאת על העטיפה." עוד נכתב, כי בחלקים הטובים של האלבום, הוא נשמע כמו מסיבה".

סיבוב ההופעות: Femme Fatale Tour

ב-29 במרץ 2011, יום יציאת האלבום, הודיעה בריטני ספירס באופן רשמי כי היא תצא לסיבוב הופעות חדש, שייקרא Femme Fatale Tour. בתחילתו, מתוכנן סיבוב ההופעות להתקיים בגבולות ארצות הברית, בתחילת קיץ 2011. סיבוב ההופעות אמור היה להיות בשיתופו של אנריקה איגלסיאס כאורח במופע, אך ההסכם בוטל.
ספירס הכריזה ב-12 באפריל באתרה הרשמי שהיא תארח את הזמרת ניקי מינאג' בסיבוב ההופעות. בנוסף, הלהקה Jessie and the Toy Boys והזמרת נרבו ישמשו כמופע חימום במרבית ההופעות. סיבוב ההופעות יחל ב-16 ביולי 2011 בסקרמנטו בירת קליפורניה.
ב-16 ביוני 2011 יצאה ספירס לסיבוב הופעות השישי, ששמו Femme Fatale Tour שנושא את שם האלבום Femme Fatale. בסיבוב ההופעות ספירס ביצעה כ-79 הופעות, 26 באירופה, 1 באסיה, 7 בדרום אמריקה, 45 בצפון אמריקה. סיבוב ההופעות הסתיים עם רווח של כ-68.7 מיליון דולר והוכתר כמסע ההופעות הטוב ביותר של שנה.